Virallinen lehti nro C 166 , 10/06/1996 s. 0182



A4-0164/96 Päätöslauselma ennakkoarviosta parlamentin tuloista ja menoista ja ennakkoarviosta oikeusasiamiehen tuloista ja menoista varainhoitovuoden 1996 korjaavaa ja täydentävää lisätalousarviota varten Euroopan parlamentti, joka - ottaa huomioon varainhoitoasetuksen ja erityisesti sen 15 artiklan, - ottaa huomioon työjärjestyksensä, - ottaa huomioon 28. maaliskuuta 1996 antamansa päätöslauselman vuoden 1997 talousarviomenettelyn suuntaviivoista ja erityisesti sen 20 kohdan ((kyseisen päivän istunnon pöytäkirja, osa II, kohta 9a)), - ottaa huomioon 23. toukokuuta 1996 antamansa päätöslauselman, joka koskee ennakkoarviota parlamentin tuloista ja menoista ja ennakkoarviota oikeusasiamiehen tuloista ja menoista varainhoitovuodelle 1997 ((kyseisen päivän istunnon pöytäkirja, osa II, kohta 4b)), - ottaa huomioon pääsihteerin kertomuksen, - ottaa huomioon puhemiehistön 8. toukokuuta 1996 työjärjestyksen 22 artiklan 5 ja 6 kohdan sekä 165 artiklan 1 kohdan mukaisesti laatiman alustavan ennakkoarvion, - ottaa huomioon budjettivaliokunnan mietinnön (A4-0164/96), A. katsoo, että oikeusasiamies on toimittanut ennakkoarvion vuoden 1996 korjaavaa ja täydentävää lisätalousarviota varten; B. muistuttaa, että varainhoitovuoden rahoitusnäkymien otsakkeessa 5 «Hallinnolliset kustannukset» esitetään 62 378 milj. ecun liikkumavara; C. toteaa, että viimeisten 12 kuukauden aikana ecu/BEF-muuntokurssi on kehittynyt suotuisasti; D. katsoo, että varainhoitoasetuksen säännösten mukaisesti tämän ennakkoarvion esittäminen tapahtuu ennen varainhoitovuoden 1997 alustavan talousarvioesityksen jättämistä; Parlamentti 1. Korostaa, että tämä vuoden 1996 korjaavaa ja täydentävää lisätalousarviota varten laadittu ennakkoarvio ei saa johtaa sellaisten menojen korvaamiseen, joita ei ole hyväksytty vuoden 1996 talousarvion vahvistamisen yhteydessä; 2. Toteaa, että tässä menettelyssä on korjaavaa ja täydentävää lisätalousarviota varten otettava huomioon kiinteistöihin D3 Brysselissä ja IPE IV Strasbourgissa liittyvät kustannukset; 3. Vahvistaa ennakkoarvion parlamentin varainhoitovuoden 1996 korjaavaa ja täydentävää lisätalousarviota varten, joka käsittää 30 929 000 ecun menot ((vrt. varainhoitovuoden 1996 korjaava ja täydentävä lisätalousarvio nro1)); 4. Korostaa, että tähän varainhoitotapahtumaan, jonka vaikutukset eivät rajoitu vain yhteen varainhoitovuoteen, liittyy toimitilojen kunnostus, tietojenkäsittely ja televiestintä, irtain omaisuus ja liitännäiskulut sekä muut hallinnosta, audiovisuaalitoiminnasta, ravintoloista ja ruokaloista johtuvat menot; 5. Vahvistaa tämän johdosta kyseisten budjettikohtien määrärahat seuraavasti: - 1840 «Ravintoloiden ja ruokaloiden juoksevat toimintakulut» - juoksevaan toimintaan liittyvät materiaali- hankinnat440 000 ecua - 204 «Tilojen kunnostus» - Bryssel5 100 000 ecua - Strasbourg3 100 000 ecua - 2110 «Televiestintälaitteistot»: - tiedonsiirtoverkot4 862 000 ecua - puhelinkeskukset, puhelimet ja niihin liittyvät laitteet4 800 000 ecua - telekopiolaitteet425 000 ecua - 2210 «Irtaimen omaisuuden hankinta»5 800 000 ecua - 2220 «Tarvikkeiden ja teknisten laitteistojen hankinta»: - kokoukset120 000 ecua - laitteistot185 000 ecua - turvallisuus870 000 ecua - 2353 «Yksiköiden kunnossapito- ja muuttotyöt»100 000 ecua - 282 «Audiovisuaalitoiminta»: - materiaali- ja laitteistohankinnat mukaan lukien näiden hankintojen liitännäiskustannukset kuten tutkimus, kunnossapito, tuki5 127 000 ecua 6. Täsmentää, että budjettikohdan 2040 «Tilojen kunnostus - Bryssel» määrärahat eivät kata D3-rakennuksen liiketilojen kunnostusta, mikä on niiden yritysten vastuulla, jotka ottavat tilat haltuunsa parlamentin hyväksyttyä niiden suunnitelmat; 7. Kehottaa pääsihteeriään antamaan tietoja toimivaltaiselle valiokunnalle ja joka tapauksessa menojen sitomisesta kyseisten budjettikohtien määrärahojen osalta vuoden 1997 talousarvioesityksen ensimmäisessä käsittelyssä; 8. Toteaa tämän osalta, että korjaavan ja täydentävän lisätalousarvion esittämisen yhteydessä ja siten ennakkoarviomenettelyn edistyessä on suotavaa eritellä ennakkoarvion talousarvion toteuttamista koskevat tiedot edellisen varainhoitovuoden ja kuluvan varainhoitovuoden osalta varainhoitoasetuksen mukaisesti; 9. Muistuttaa 15. maaliskuuta 1996 antamansa parlamentin tilinpäätöstä varainhoitovuodelta 1995 koskevan päätöslauselman 6 kohdassa esitetystä pyynnöstä, joka koskee tiettyjen budjettikohtien hallinnoimista ((kyseisen päivän istunnon pöytäkirja, osa II, kohta 2)); Oikeusasiamies 10. Toteaa, että oikeusasiamiehen ennakkoarviossa varaudutaan 3 määräaikaisen viran luomiseen (1 A7, 1 B5 ja 1 C5); 11. Katsoo, että uusien virkojen perustamisessa on noudatettava Euroopan oikeusasiamiehen tehtävien hoitamista koskevista ohjesäännöistä ja yleisistä ehdoista parlamentin 9. maaliskuuta 1994 tekemän päätöksen 11 artiklaan liitettyä julistusta ((EYVL L 113, 4.5.1994, s. 15)), ja kehottaa puhemiestään aloittamaan neuvottelut neuvoston ja komission kanssa; 12. Pyytää puhemiestään välittämään tämän päätöslauselman asianomaisille toimielimille ja oikeusasiamiehelle.